proxectonos/corpus_dominio_legal_administrativo_tmp huggingface dataset:
RESOLUCIÓN do 13 de febreiro de 2019, da Secretaría Xeral Técnica da Consellería de Infraestruturas e Mobilidade, pola que se dá publicidade a unha encomenda de xestión de carácter técnico á Axencia Galega de Infraestruturas relativa aos expedientes de contratación para a adxudicación dos contratos de servizo para o control e vixilancia e servizo de coordinación de seguridade e saúde da obra da terminal de autobuses integrada na nova Estación Intermodal de Vigo.
Consellería de Infraestruturas e Mobilidade — III. Outras disposicións — 07/03/2019

De conformidade cos artigos 8 e 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión da Consellería de Infraestruturas e Mobilidade á Axencia Galega de Infraestruturas para a realización das actuacións de carácter técnico que se susciten nos expedientes de contratación relativos ao Servizo para o control e vixilancia e ao Servizo de coordinación de seguridade e saúde da obra da terminal de autobuses integrada na nova Estación Intermodal de Vigo, que ten as seguintes características:
Obxecto: encomenda de xestión da Consellería de Infraestruturas e Mobilidade á AXI para a realización dos seguintes traballos:
• Na fase de preparación do expediente de contratación:
– Elaboración dos pregos de prescricións técnicas.
• Na fase de licitación do contrato dos servizos:
– Elaboración do informe técnico de valoración das ofertas técnicas presentadas, incluídos os informes relativos a posibles baixas desproporcionadas.
• Na fase de execución dos contratos de servizos:
– A dirección do contrato, como o seu responsable, correspondéndolle as facultades atribuídas polo artigo 62 da LCSP.
• Calquera outro informe de carácter técnico que en relación con estes contratos de servizos sexa solicitado polo órgano xestor.
Natureza e alcance da xestión encomendada: esta encomenda ten natureza intersubxectiva ao realizarse entre órganos (Consellería de Infraestruturas e Mobilidade e Axencia Galega de Infraestruturas) dotados de personalidade xurídica propia e ser a Axencia Galega de Infraestruturas medio propio e servizo técnico da Administración xeral da Comunidade Autónoma de Galicia e dos poderes adxudicadores dependentes dela.
Prazo de vixencia: a vixencia da presente encomenda entenderase desde a súa sinatura ata a extinción do contrato.
Supostos en que procede a finalización anticipada da encomenda: incumprimento total ou parcial dalgunha das partes ou mutuo acordo.
Santiago de Compostela, 13 de febreiro de 2019
EXTRACTO da Resolución do 11 de febreiro de 2019, da Secretaría Xeral da Emigración, pola que se aproban as bases reguladoras e se procede á convocatoria de cento cincuenta (150) bolsas de excelencia para a mocidade do exterior (BEME), co fin de cursar estudos de máster que se inicien no curso 2019/20 nunha universidade galega (código de procedemento PR911A).
Vicepresidencia e Consellería de Presidencia, Administracións Públicas e Xustiza — III. Outras disposicións — 25/02/2019

BDNS (Identif.): 440288.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán solicitar estas axudas os/as cidadáns/ás galegos/as residentes no exterior cunha titulación universitaria de grao, licenciado/a, arquitecto/a, enxeñeiro/a, diplomado/a, arquitecto/a técnico/a ou enxeñeiro/a técnico/a.
Segundo. Obxecto
Establecer as bases que regularán o procedemento de concesión, en réxime de concorrencia competitiva, de cento cincuenta (150) bolsas de excelencia para a mocidade do exterior, co fin de cursar determinados estudos de máster que se inicien no curso 2019/20 nunha universidade galega.
Terceiro. Bases reguladoras
Resolución do 11 de febreiro de 2019, da Secretaría Xeral da Emigración, pola que se aproban as bases reguladoras e se procede á convocatoria de cento cincuenta (150) bolsas de excelencia para a mocidade do exterior (BEME), co fin de cursar estudos de máster que se inicien no curso 2019/20 nunha universidade galega.
Cuarto. Importe
Esta convocatoria terá carácter plurianual e para a concesión destas subvencións destinarase un total de 1.290.000 € con cargo á aplicación orzamentaria 04.30.312C.480.3 –bolsas excelencia mocidade exterior– dos orzamentos xerais da Comunidade Autónoma de Galicia para os anos 2019 e 2020, por importe de 750.000 € para a anualidade 2019 e 540.000 € para a anualidade 2020. A concesión destas subvencións quedará condicionada aos ditos límites orzamentarios.
Quinto. Prazo de presentación de solicitudes
O prazo de presentación de solicitudes comezará a partir do día seguinte ao da publicación desta resolución no Diario Oficial de Galicia e finalizará o día 30 de abril de 2019, ás 23.59 horas (hora peninsular española).
Santiago de Compostela, 11 de febreiro de 2019
RESOLUCIÓN do 15 de febreiro de 2019 pola que se ordena a publicación do Acordo do Consello da Xunta de Galicia do 14 de febreiro de 2019 polo que se aproba a modificación da relación de postos de traballo da Consellería de Política Social.
Consellería de Facenda — III. Outras disposicións — 25/02/2019

A aprobación da modificación da relación de postos de traballo da Consellería de Política Social xustifícase polas razóns indicadas no punto primeiro do acordo.
En consecuencia, por proposta da Consellería de Política Social, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 14 de febreiro de 2019, adoptou o seguinte
Primeiro. Apróbase a modificación da relación de postos de traballo da Consellería de Política Social, nos termos que se sinalan nos anexos a este acordo, como consecuencia das súas necesidades funcionais e organizativas actuais.
Segundo. Ordénase a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 14 de febreiro de 2019, relativo á aprobación da modificación da relación de postos de traballo da Consellería de Política Social, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 15 de febreiro de 2019
ORDE do 13 de febreiro de 2019 pola que se autorizan as ensinanzas de bacharelato na modalidade de Artes no IES Val do Tea de Ponteareas.
Consellería de Educación, Universidade e Formación Profesional — III. Outras disposicións — 25/02/2019

A Lei orgánica 2/2006, do 3 de maio, de educación, no capítulo IV do seu título I, determina a organización do bacharelato en diferentes modalidades e o Decreto 86/2015, do 25 de xuño, establece o currículo da educación secundaria obrigatoria e do bacharelato na Comunidade Autónoma de Galicia.
Analizadas as necesidades educativas xurdidas e a oferta de modalidades en funcionamento, resulta necesario ampliar esta oferta, coa finalidade de mellorar a atención do alumnado de bacharelato.
Por todo canto antecede, logo do informe favorable da Dirección Xeral de Educación, Formación Profesional e Innovación Educativa, por proposta da Dirección Xeral de Centros e Recursos Humanos,
Artigo único. Autorización de ensinanzas
Autorizar as ensinanzas de bacharelato na modalidade de Artes no IES Val do Tea, do concello de Ponteareas (código 36013692) a partir do curso 2019/20.
Disposición derradeira primeira. Desenvolvemento normativo
Autorízase a Dirección Xeral de Educación, Formación Profesional e Innovación Educativa e a Dirección Xeral de Centros e Recursos Humanos para adoptar todos os actos e medidas necesarias para a aplicación desta orde.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 13 de febreiro de 2019
EXTRACTO da Resolución do 18 de febreiro de 2019 pola que se amplían os prazos máximos de execución dos proxectos, os prazos máximos de presentación da solicitude de cobramento e se redistribúen os créditos orzamentarios da Resolución do 19 de maio de 2017 pola que se dá publicidade ao acordo do Consello de Dirección que aproba as bases reguladoras das axudas aos proxectos de investimento empresarial, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se convocan en réxime de concorrencia non competitiva.
Instituto Galego de Promoción Económica — III. Outras disposicións — 26/02/2019

BDNS (Identif.): 348604.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS):
(http://www.pap.minhap.gob.es/bdnstrans/index):
Primeiro.
Redistribución do crédito orzamentario
Redistribúense os créditos dispoñibles para concesións, que quedan fixados con cargo á aplicación orzamentaria 09.A1.741A.7701 polos seguintes importes:
a) Para a liña de axuda ao investimento en equipamentos produtivos: 2.000.000 € no ano 2019 e 1.780.000 € no ano 2020.
b) Para a liña de axuda a investimentos xeradores de emprego: 1.000.000 € no ano 2019 e 1.520.000 € no ano 2020.
Santiago de Compostela, 18 de febreiro de 2019
ORDE do 5 de febreiro de 2019 pola que se modifica a Orde do 1 de abril de 2016 pola que se fixan os prezos privados correspondentes á prestación de servizos nas instalacións xuvenís e á expedición de carnés dirixidos á mocidade, xestionados pola Dirección Xeral de Xuventude, Participación e Voluntariado.
Consellería de Política Social — III. Outras disposicións — 25/02/2019

O 8 de abril de 2016 publicouse no
Diario Oficial de Galicia
núm. 67, a Orde do 1 de abril de 2016 pola que se fixan os prezos privados correspondentes á prestación de servizos nas instalacións xuvenís e á expedición de carnés dirixidos á mocidade, xestionados pola Dirección Xeral de Xuventude, Participación e Voluntariado.
A Orde do 1 de abril de 2016 regula no anexo I os prezos exixibles pola prestación de servizos e actividades en campamentos, albergues, residencias e demais instalacións de xuventude, xestionados pola Dirección Xeral de Xuventude, Participación e Voluntariado, da Consellería de Política Social.
O punto A.2 deste anexo I establece os prezos aplicables durante a Campaña de verán ás actividades promovidas pola Dirección Xeral de Xuventude, Participación e Voluntariado, en campamentos (A.2.1) e en albergues (A.2.2).
As tarifas para as actividades están sinaladas para quendas de doce e de oito días, cando as actividades da Dirección Xeral de Xuventude, Participación e Voluntariado ás que resultan de aplicación os citados prezos non sempre se axustan a esta duración.
En consecuencia, faise necesario fixar un prezo por día de actividade que resulte aplicable con independencia da súa duración e procede, polo tanto, modificar a Orde do 1 de abril de 2016 no devandito punto A.2 do anexo I, nos seus puntos 1 e 2.
Por iso, facendo uso das facultades que me confire o artigo 34.6 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único.
Modificación da Orde do 1 de abril de 2016 pola que se fixan os prezos privados correspondentes á prestación de servizos nas instalacións xuvenís e á expedición de carnés dirixidos á mocidade, xestionados pola Dirección Xeral de Xuventude, Participación e Voluntariado
Os puntos A.2.1. Campamentos e A.2.2. Albergues, do punto A.2 do anexo I da Orde do 1 de abril de 2016 pola que se fixan os prezos privados correspondentes á prestación de servizos nas instalacións xuvenís e á expedición de carnés dirixidos á mocidade, xestionados pola Dirección Xeral de Xuventude, Participación e Voluntariado, quedan redactados da seguinte maneira:
Disposición derradeira única.
Entrada en vigor
Esta orde entrará en vigor aos 20 días da súa publicación no
Diario Oficial de Galicia
.
Santiago de Compostela, 5 de febreiro de 2019
CORRECCIÓN DE ERROS. Resolución do 20 de decembro de 2018 pola que se lle dá publicidade ao acordo do Consello de Dirección que aproba as bases reguladoras para a concesión de axudas, en réxime de concorrencia non competitiva, a establecementos hoteleiros para a adquisición de materiais para a reforma dos establecementos (Reforma-Tur 19), así como a selección de entidades colaboradoras que participarán na súa xestión, e se procede á súa convocatoria.
Instituto Galego de Promoción Económica — III. Outras disposicións — 26/02/2019

Advertido erro na referida resolución, publicada no
Diario Oficial de Galicia
número 19, do 28 de xaneiro de 2019, cómpre facer a seguinte corrección:
– Na páxina 5296, no artigo 7.a), onde di:
«a) Establecementos hoteleiros cun máximo de 40 prazas, (...)».
Debe dicir:
«a) Establecementos hoteleiros cun máximo de 40 habitacións, (...)».
CORRECCIÓN DE ERROS. Extracto da Resolución do 20 de decembro de 2018 pola que se lle dá publicidade ao acordo do Consello de Dirección que aproba as bases reguladoras para a concesión de axudas, en réxime de concorrencia non competitiva, a establecementos hoteleiros para a adquisición de materiais para a reforma dos establecementos (Reforma-Tur 19), así como a selección de entidades colaboradoras que participarán na súa xestión, e se procede á súa convocatoria.
Instituto Galego de Promoción Económica — III. Outras disposicións — 26/02/2019

BDNS (Identif.): 434604.
Advertido erro no citado extracto da resolución publicado no Diario Oficial de Galicia número 19, do 28 de xaneiro de 2019, cómpre facer a seguinte corrección:
– Na páxina 5328, no punto primeiro, onde di:
«a) Establecementos hoteleiros cun máximo de 40 prazas, (...)».
Debe dicir:
«a) Establecementos hoteleiros cun máximo de 40 habitacións, (...)».
EXTRACTO da Orde do 12 de febreiro de 2019 pola que se regula o réxime de axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras.
Consellería de Educación, Universidade e Formación Profesional — III. Outras disposicións — 26/02/2019

BDNS (Identif.): 440761.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Beneficiarios
Centros privados concertados de educación primaria e/ou de educación secundaria.
Segundo. Obxecto
Regular o procedemento de solicitude e concesión de axudas, en réxime de concorrencia competitiva, a centros privados concertados de educación primaria e/ou de educación secundaria para a contratación de auxiliares de conversa coa finalidade de mellorar a competencia lingüística do alumnado en linguas estranxeiras.
Terceiro. Bases reguladoras
Orde do 12 de febreiro de 2019 pola que se regula o réxime de axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras.
Cuarto. Importe
Importe total da convocatoria: 400.000 euros.
Importe máximo por centro educativo: 6.000 euros.
Quinto. Prazo de presentación de solicitudes
Un mes, contado a partir do día seguinte ao da publicación desta orde no Diario Oficial de Galicia.
Santiago de Compostela, 12 de febreiro de 2019
CORRECCIÓN DE ERROS. Resolución do 28 de decembro de 2018 pola que se establecen as bases reguladoras para a concesión, en réxime de concorrencia competitiva, das axudas para a mellora da capacidade de innovación das empresas en Galicia, a través do financiamento das actividades integradas en plans de innovación enmarcados en prioridades estratéxicas da RIS3, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020, e se procede á súa convocatoria para o ano 2019 (código de procedemento IN848D).
Axencia Galega de Innovación — III. Outras disposicións — 26/02/2019

Advertidos erros na Resolución do 28 de decembro de 2018, publicada no
Diario Oficial de Galicia
número 28, do 8 de febreiro de 2019, cómpre efectuar as seguintes correccións:
– Na páxina 8282, no artigo 7.3.b.6), onde di:
«A subcontratación deberá estar debidamente xustificada e motivada na memoria técnica e deberá cumprir co establecido no artigo 27 da Lei 9/2007, do 13 de xuño, de subvencións de Galicia,(...)».
Debe dicir:
«A subcontratación deberá estar debidamente xustificada e motivada na memoria técnica e deberá cumprir co establecido nos artigos 27 e 29.3 da Lei 9/2007, do 13 de xuño, de subvencións de Galicia,(...)».
– Na páxina 8283, no artigo 7.4, onde di:
«4. De acordo co establecido no artigo 29.3 da Lei 9/2007, do 13 de xuño, de subvencións de Galicia, cando o importe do gasto subvencionable iguale ou supere a contía de 15.000 euros, no suposto de subministración de bens de equipamento e servizos por empresas de consultoría ou asistencia técnica, o beneficiario deberá solicitar como mínimo tres ofertas de diferentes provedores, con carácter previo á contratación do compromiso para a prestación do servizo ou a entrega do ben, salvo que polas especiais características non exista no mercado suficiente número de entidades que as realicen, presten ou subministren, ou salvo que o gasto fose realizado con anterioridade á solicitude da subvención. A elección entre as ofertas presentadas, que deberán presentarse na xustificación, deberá xustificarse expresamente nunha memoria cando a elección non recaia na proposta económica máis vantaxosa».
Debe dicir:
«4. De acordo co establecido no artigo 29.3 da Lei 9/2007, do 13 de xuño, de subvencións de Galicia, cando o importe do gasto subvencionable iguale ou supere a contía de 15.000 euros, o beneficiario deberá solicitar como mínimo tres ofertas de diferentes provedores, con carácter previo á contratación do compromiso para a prestación do servizo ou a entrega do ben, salvo que polas especiais características non exista no mercado suficiente número de entidades que as realicen, presten ou subministren. A elección entre as ofertas presentadas, que deberán presentarse na xustificación, deberá xustificarse expresamente nunha memoria cando a elección non recaia na proposta económica máis vantaxosa».
RESOLUCIÓN do 12 de febreiro de 2019 pola que se dá publicidade das axudas concedidas ao abeiro da Orde do 7 de febreiro de 2018 pola que se establecen as bases reguladoras para a concesión de subvencións a empresas privadas, en réxime de concorrencia competitiva, para a loita contra o po no sector mineiro en Galicia e se convocan para o ano 2018 (código de procedemento IN317A).
Consellería de Economía, Emprego e Industria — III. Outras disposicións — 26/02/2019

Mediante a Orde do 7 de febreiro de 2018, a Consellería de Economía, Emprego e Industria estableceu as bases para a concesión de subvencións a empresas privadas, en réxime de concorrencia competitiva, para a loita contra o po no sector mineiro en Galicia e convocáronse para o ano 2018.
En cumprimento do disposto no artigo 17.1.b) da Lei 1/2016, do 18 de xaneiro, de transparencia e bo goberno e no artigo 15.1 da Lei 9/2007, do 13 de xuño, de subvencións de Galicia, así como no artigo 23.1 das bases reguladoras,
Ordenar a publicación no
Diario Oficial de Galicia
das subvenciones indicadas no anexo, concedidas con cargo á aplicación orzamentaria 09.20.734A.770.0 ao abeiro da Orde do 7 de febreiro de 2018 da Consellería de Economía, Emprego e Industria pola que se establecen as bases reguladoras para a concesión de subvencións a empresas privadas, en réxime de concorrencia competitiva, para a loita contra o po no sector mineiro en Galicia e se convocan para o ano 2018 (código de procedemento IN317A).
Santiago de Compostela, 12 de febreiro de 2019
RESOLUCIÓN do 12 de febreiro de 2019 pola que se dá publicidade das axudas concedidas ao abeiro da Orde do 15 de marzo de 2018 pola que se establecen as bases reguladoras para a concesión de subvencións a entidades sen ánimo de lucro, en réxime de concorrencia competitiva, para o fomento do sector mineiro galego, e se procede á súa convocatoria para o ano 2018 (código de procedemento IN315A).
Consellería de Economía, Emprego e Industria — III. Outras disposicións — 26/02/2019

Mediante a Orde do 15 de marzo de 2018, a Consellería de Economía, Emprego e Industria estableceu as bases para a concesión de subvencións a entidades sen ánimo de lucro, en réxime de concorrencia competitiva, para o fomento do sector mineiro galego, e procedeuse á súa convocatoria para o año 2018.
En cumprimento do disposto no artigo 17.1.b) da Lei 1/2016, do 18 de xaneiro, de transparencia e bo goberno, e no artigo 15.1 da Lei 9/2007, do 13 de xuño, de subvencións de Galicia, así como no artigo 23.1 das bases reguladoras,
Ordenar a publicación no
Diario Oficial de Galicia
das subvenciones indicadas no anexo, concedidas con cargo á aplicación orzamentaria 09.20.734A.781.0 ao abeiro da Orde do 15 de marzo de 2018 da Consellería de Economía, Emprego e Industria pola que se establecen as bases reguladoras para a concesión de subvencións a entidades sen ánimo de lucro, en réxime de concorrencia competitiva, para o fomento do sector mineiro galego, e se procede á súa convocatoria para o ano 2018 (código de procedemento IN315A).
Santiago de Compostela, 12 de febreiro de 2019
CORRECCIÓN DE ERROS. Lei 2/2018, do 26 de decembro, de orzamentos xerais da Comunidade Autónoma de Galicia para o ano 2019.
Presidencia da Xunta de Galicia — I. Disposicións xerais — 01/03/2019

Advertidos erros na publicación da Lei 2/2018, do 26 de decembro, de orzamentos xerais da Comunidade Autónoma de Galicia para o ano 2019, publicada no
Diario Oficial de Galicia
núm. 247, do 28 de decembro, procede facer as oportunas correccións no sentido que se indica a seguir:
Na páxina 54043, no punto Un do artigo 13, onde di: «Un. Durante o ano 2019, no ámbito a que se refiren as alíneas b) e d) do artigo 11.Un desta lei, poderán proverse, sen necesidade da autorización conxunta a que se refire o punto Quinto do artigo 12 desta lei, en casos excepcionais e para cubrir necesidades urxentes e inaprazables...», debe dicir: «Un. Durante o ano 2019, no ámbito a que se refiren as alíneas b) e d) do artigo 11.Un desta lei, poderán proverse, sen necesidade da autorización conxunta a que se refire o punto Sexto do artigo 12 desta lei, en casos excepcionais e para cubrir necesidades urxentes e inaprazables...».
Na páxina 54049, no punto Un do artigo 16, onde di: «Un. Durante o ano 2019, no ámbito a que se refiren as alíneas c), f), g), h) e i) do artigo 11.Un desta lei, poderán realizarse, sen necesidade da autorización conxunta a que se refire o punto Quinto do artigo 12 desta lei, en casos excepcionais e para cubrir necesidades urxentes e inaprazables...», debe dicir: «Un. Durante o ano 2019, no ámbito a que se refiren as alíneas c), f), g), h) e i) do artigo 11.Un desta lei, poderán realizarse, sen necesidade da autorización conxunta a que se refire o punto Sexto do artigo 12 desta lei, en casos excepcionais e para cubrir necesidades urxentes e inaprazables…».
DECRETO 15/2019, do 28 de febreiro, polo que se dispón que cese Mª Adela Quinzá-Torroja García como directora do Instituto de Seguridade e Saúde Laboral de Galicia.
Consellería de Economía, Emprego e Industria — II. Autoridades e persoal — 01/03/2019

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Economía, Emprego e Industria, e logo de deliberación do Consello da Xunta de Galicia na súa reunión do día vinte e oito de febreiro de dous mil dezanove,
Que cese Mª Adela Quinzá-Torroja García como directora do Instituto de Seguridade e Saúde Laboral de Galicia, a consecuencia da modificación da estrutura orgánica deste, agradecéndolle os servizos prestados.
Santiago de Compostela, vinte e oito de febreiro de dous mil dezanove
RESOLUCIÓN do 18 de febreiro de 2019 pola que se dá publicidade da encomenda de xestión á Axencia Galega de Infraestruturas para a xestión das actuacións para a execución das obras de rehabilitación da parte do Edificio Administrativo da rúa Gregorio Hernández da Coruña destinado a sede da Fundación Pública de Urxencias Sanitarias de Galicia 061.
Servizo Galego de Saúde — III. Outras disposicións — 28/02/2019

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á resolución da Presidencia do organismo autónomo Servizo Galego de Saúde, do 14 de febreiro de 2019, pola que se encomenda á Axencia Galega de Infraestruturas a xestión das actuacións para a execución das obras de rehabilitación da parte do Edificio Administrativo da rúa Gregorio Hernández da Coruña destinado a sede da Fundación Pública de Urxencias Sanitarias de Galicia 061.
– Actividade: encargar á Axencia Galega de Infraestruturas a xestión das actuacións para a execución das obras de rehabilitación da parte do Edificio Administrativo da rúa Gregorio Hernández da Coruña destinado a sede da Fundación Pública de Urxencias Sanitarias de Galicia 061, estando a dirección da obra contratada polo Servizo Galego de Saúde.
– Natureza e alcance da xestión encomendada: o encargo ten natureza intersubxectiva, ao ter a Axencia Galega de Infraestruturas a consideración de medio propio e servizo técnico da Administración da Comunidade Autónoma de Galicia, segundo o disposto nos artigos 47 e 48 da Lei 16/2010, do 17 de decembro.
– Prazo de vixencia: desde o día seguinte á sinatura da encomenda, ata a data de finalización do prazo de garantía das obras.
O prazo prorrogarase automaticamente por períodos dun ano, agás que se exprese por algunha das partes a vontade da súa resolución cunha antelación mínima dun mes á data de remate deste e, en todo caso, ata que as obras sexan recibidas pola Administración.
Santiago de Compostela, 18 de febreiro de 2019
RESOLUCIÓN do 18 de febreiro de 2019 pola que se dá publicidade da encomenda de xestión á Axencia Galega de Infraestruturas para a xestión das actuacións para a execución das obras de construción do novo centro de saúde de Bouzas (Vigo).
Servizo Galego de Saúde — III. Outras disposicións — 28/02/2019

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á resolución da Presidencia do organismo autónomo Servizo Galego de Saúde, do 14 de febreiro de 2019, pola que se encomenda á Axencia Galega de Infraestruturas a xestión das actuacións para a execución das obras de construción do novo Centro de Saúde de Bouzas (Vigo).
– Actividade: encargar á Axencia Galega de Infraestruturas a xestión das actuacións para a execución das obras de construción do novo Centro de Saúde de Bouzas, estando a dirección da obra contratada polo Servizo Galego de Saúde.
– Natureza e alcance da xestión encomendada: o encargo ten natureza intersubxectiva, ao ter a Axencia Galega de Infraestruturas a consideración de medio propio e servizo técnico da Administración da Comunidade Autónoma de Galicia, segundo o disposto nos artigos 47 e 48 da Lei 16/2010, do 17 de decembro.
– Prazo de vixencia: desde o día seguinte á sinatura da encomenda, ata a data de finalización do prazo de garantía das obras.
O prazo prorrogarase automaticamente por períodos dun ano, agás que se exprese por algunha das partes a vontade da súa resolución cunha antelación mínima dun mes á data de remate deste e, en todo caso, ata que as obras sexan recibidas pola Administración.
Santiago de Compostela, 18 de febreiro de 2019
EXTRACTO da Resolución do 12 de febreiro de 2019, da Secretaría Xeral da Igualdade, pola que se aproban as bases reguladoras e se convoca o Premio Comunicar en Igualdade para o ano 2019.
Vicepresidencia e Consellería de Presidencia, Administracións Públicas e Xustiza — III. Outras disposicións — 28/02/2019

BDNS (identif.): 440653.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Persoas beneficiarias
Poderán ser beneficiarias dos premios previstos nesta convocatoria os/as profesionais do xornalismo e o alumnado universitario, sempre que cumpran os demais requisitos e condicións establecidos nas bases reguladoras.
Segundo. Obxecto
O premio ten por obxecto recoñecer e recompensar traballos de tipo xornalístico que contribúan á defensa e difusión dos valores da igualdade entre mulleres e homes, así como á loita contra a violencia de xénero (código do procedemento SI437B).
O Premio Comunicar en Igualdade convócase baixo as seguintes modalidades:
a) Premio para profesionais do xornalismo.
b) Premio para o alumnado universitario.
Terceiro. Bases reguladoras
Resolución do 12 de febreiro de 2019, da Secretaría Xeral da Igualdade, pola que se aproban as bases reguladoras e se convoca o Premio Comunicar en Igualdade para o ano 2019.
Cuarto. Importe
A contía dos premios será:
a) Premio para profesionais do xornalismo:
– Un primeiro premio que terá unha dotación económica de seis mil euros (6.000 €).
– Un segundo premio cunha dotación económica de tres mil euros (3.000 €).
– Un terceiro premio cunha dotación económica de dous mil euros (2.000 €).
b) Premio para alumnado universitario:
– Un primeiro premio que terá unha dotación económica de catro mil euros (4.000 €).
– Un segundo premio cunha dotación económica de dous mil euros (2.000 €).
– Un terceiro premio cunha dotación económica de mil euros (1.000 €).
Quinto. Prazo de presentación de solicitudes
O prazo de presentación de solicitudes comezará o día seguinte ao da publicación das bases e da convocatoria no
Diario Oficial de Galicia
e finalizará o 16 de setembro de 2019.
Santiago de Compostela, 18 de febreiro de 2019
CORRECCIÓN DE ERROS. Resolución do 4 de febreiro de 2019, da Secretaría Xeral de Política Lingüística, pola que se anuncia, con carácter voluntario e gratuíto, a convocatoria de cursos de lingua galega preparatorios das probas para obter os certificados de lingua galega Celga 1, Celga 2, Celga 3 e Celga 4 (código de procedemento PL600A).
Consellería de Cultura e Turismo — III. Outras disposicións — 28/02/2019

Advertidos erros na devandita resolución, publicada no Diario Oficial de Galicia número 35, do 19 de febreiro de 2019, cómpre facer as seguintes correccións:
Na páxina 10225, no punto 3.5, onde di: «O prazo para presentar as solicitudes será de 20 días naturais», debe dicir: «O prazo para presentar as solicitudes será de 20 días».
Na páxina 10234, no anexo II, provincia de Ourense, localidade Ourense, Celga 2; e na páxina 10235, no anexo II, provincia de Pontevedra, localidade Pontevedra, Celga 4, e localidade Vigo, Celga 2 e Celga 3, nas datas dos cursos, onde di: «2018», debe dicir: «2019».
CORRECCIÓN DE ERROS. Orde do 15 de novembro de 2018 pola que se establece a compensación económica aos colexios de procuradores de Galicia polas actuacións dos seus colexiados no ámbito da asistencia xurídica gratuíta durante o cuarto trimestre de 2018 e o primeiro, segundo e terceiro trimestres de 2019.
Vicepresidencia e Consellería de Presidencia, Administracións Públicas e Xustiza — III. Outras disposicións — 28/02/2019

Advertido erro na dita orde, publicada no
Diario Oficial de Galicia
número 225, do luns 26 de novembro de 2018, cómpre facer a seguinte rectificación:
Na páxina 50066, a táboa de Xurisdición civil:
Débese substituír pola seguinte:
Xurisdición civil:
DECRETO 17/2019, do 14 de febreiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de reforma da mellora da seguridade viaria na PO-308 (punto quilométrico 12+400 ao 15+400), coa clave PO/13/102.06.1, no concello de Sanxenxo.
Consellería de Infraestruturas e Mobilidade — III. Outras disposicións — 01/03/2019

Antecedentes:
Primeiro. O día 5 de febreiro de 2015 aprobouse provisionalmente o proxecto de construción de reforma da mellora da seguridade viaria na PO-308 (punto quilométrico 12+400 ao 15+400), de clave PO/13/102.06.
Segundo. O día 20 de outubro de 2017 publicouse no Diario Oficial de Galicia (núm. 200) o Anuncio do 5 de outubro de 2017 polo que se somete ao trámite de información pública o proxecto de construción de reforma da mellora da seguridade viaria na PO-308 (punto quilométrico 12+400 ao 15+400), coa clave PO/13/102.06, así como a relación individual de bens, dereitos e propietarios afectados polo proxecto referenciado.
Terceiro. Tras a análise das alegacións, certificados e informes presentados, o 11 de febreiro de 2019 apróbase o expediente de información pública do proxecto de construción de reforma da mellora da seguridade viaria na PO-308 (punto quilométrico 12+400 ao 15+400), coa clave PO/13/102.06.
Este proxecto de construción ten por obxecto a xustificación e definición das obras que se deben realizar para a mellora da seguridade viaria na estrada PO-308, Pontevedra - A Lanzada, no treito comprendido entre o punto quilométrico 12+400 no lugar da Granxa, ata unha aliñación recta que dá paso á travesía urbana do núcleo de Sanxenxo, á altura do punto quilométrico 15+400.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do número dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade, e logo da deliberación do Consello da Xunta de Galicia na súa reunión do día catorce de febreiro de dous mil dezanove,
Artigo único. Declarar, en concreto, a utilidade pública e a necesidade de urxente ocupación, para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción de reforma da mellora da seguridade viaria na PO-308 (punto quilométrico 12+400 ao 15+400), coa clave PO/13/102.06.1.
Santiago de Compostela, catorce de febreiro de dous mil dezanove
RESOLUCIÓN do 19 de febreiro de 2019 pola que se fan públicos os convenios de colaboración asinados no terceiro cuadrimestre do año 2017.
Portos de Galicia — III. Outras disposicións — 27/02/2019

Para os efectos previstos na Lei 1/2016, do 18 de xaneiro, de transparencia e bo goberno, acordase darlles publicidade aos convenios de colaboración asinados no terceiro cuadrimestre do ano 2017 e que se relacionan no anexo a esta resolución.
Santiago de Compostela, 19 de febreiro de 2019
RESOLUCIÓN do 19 de febreiro de 2019 pola que se fan públicos os convenios de colaboración asinados no ano 2018.
Portos de Galicia — III. Outras disposicións — 27/02/2019

Para os efectos previstos na Lei 1/2016, do 18 de xaneiro, de transparencia e bo goberno, acórdase dar publicidade aos convenios de colaboración asinados no ano 2018 e que se relacionan no anexo a esta resolución.
Santiago de Compostela, 19 de febreiro de 2019
RESOLUCIÓN do 18 de febreiro de 2019, da Secretaría Xeral Técnica da Consellería do Mar, pola que se dá publicidade dunha encomenda de xestión ao medio propio Empresa Pública de Servizos Agrarios, S.A. (Seaga), para executar durante o ano 2019.
Consellería do Mar — III. Outras disposicións — 27/02/2019

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda coas seguintes características:
– Resolución do 8 de febreiro de 2019, da Consellería do Mar, pola que se lle encarga ao medio propio Empresa Pública de Servizos Agrarios, S.A. (Seaga), a prestación do servizo de apoio técnico para o desenvolvemento e redacción de procedementos normativos no ámbito da regulación de capturas e de artes, equipos e técnicas para a extracción de recursos mariños.
– Actividade: realización dos traballos de apoio técnico para o desenvolvemento e redacción de procedementos normativos no ámbito da regulación de captura e de artes, equipos e técnicas para a extracción de recursos mariños de conformidade co prego de prescricións técnicas, a memoria e a relación valorada que acompaña á presente encomenda.
– Natureza e alcance da xestión encomendada: encomenda de xestión a medios propios ao ter a Empresa Pública de Servizos Agrarios, S.A. (Seaga) a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
–Prazo de vixencia: desde o 8 de febreiro ata o 8 de agosto do ano 2019.
– Financiamento: tramitouse con cargo aos orzamentos da Comunidade Autónoma de Galicia para o ano 2019, aplicación orzamentaria 15.01.721A.640.2 con código de proxecto 2016 00324.
Santiago de Compostela, 18 de febreiro de 2019
CORRECCIÓN DE ERROS. Orde do 21 de decembro de 2018 pola que se establecen as bases reguladoras para a concesión de axudas para proxectos ao abeiro das estratexias de desenvolvemento local participativo (EDLP), aprobadas para os grupos de acción local do sector pesqueiro para o desenvolvemento sustentable das zonas de pesca no marco do Fondo Europeo Marítimo e de Pesca 2014-2020, e se convocan as correspondentes ao ano 2019.
Consellería do Mar — III. Outras disposicións — 27/02/2019

Advertidos erros na citada orde, publicada no
Diario Oficial de Galicia
núm. 22, do xoves 31 de xaneiro de 2019, procédese a efectuar as seguintes correccións:
Na páxina 6452, artigo 14.1.b), onde di: «b) A porcentaxe máxima de axuda para os proxectos de investimento non produtivo poderá ascender ao 100 % dos custos dos gastos subvencionables do proxecto cando a operación responda aos seguintes criterios: interese colectivo, beneficiario colectivo e acceso público aos seus resultados.», debe dicir: «b) A porcentaxe máxima de axuda para os proxectos de investimento non produtivo poderá ascender ao 100 % dos custos dos gastos subvencionables do proxecto cando a operación responda aos seguintes criterios: interese colectivo, beneficiario colectivo e acceso público aos seus resultados. O importe máximo de axuda para este tipo de proxectos será de 200.000 € por beneficiario e convocatoria.».
Na páxina 6460, artigo 20.1.c), onde di: «No caso de entidades públicas de carácter local, deberá achegarse un certificado do secretario do concello ou do órgano competente na entidade local de que se trate conforme que o IVE soportado non é recuperable e a entidade ten a condición de suxeito pasivo, de acordo...», debe dicir: «No caso de entidades públicas de carácter local, deberá achegarse un certificado do secretario do concello ou do órgano competente na entidade local de que se trate conforme que o IVE soportado non é recuperable e a entidade non ten a condición de suxeito pasivo, de acordo ...».
EXTRACTO da Orde do 12 de febreiro de 2019 pola que se establecen as bases reguladoras para a concesión, en réxime de concorrencia non competitiva, de subvencións aos obradoiros artesáns para incentivar a realización de acordos de formación de aprendices, e se convocan para o ano 2019 (código de procedemento IN201K).
Consellería de Economía, Emprego e Industria — III. Outras disposicións — 27/02/2019

BDNS (Identif.): 440263.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.go.es/bdnstrans/index).
Primeiro. Entidades beneficiarias
Poderán ser beneficiarios das subvencións, sen prexuízo de reuniren os demais requisitos establecidos nestas bases, os obradoiros artesáns, sexan persoas físicas, xurídicas ou comunidades de bens, que figuren inscritos no Rexistro Xeral de Artesanía de Galicia.
Segundo. Obxecto
As subvencións reguladas por estas bases teñen por obxecto incentivar a realización de acordos de períodos formativos de carácter non laboral entre obradoiros artesáns e aprendices que contribúan a asegurar a continuidade dos oficios e a súa remuda xeracional (código de procedemento IN201K).
Terceiro. Bases reguladoras
Publícanse conxuntamente coa convocatoria.
Cuarto. Contía
Destínase un total de 1.000.000 euros da aplicación orzamentaria 09.30.751A.770.2 «Potenciación da capacitación artesanal».
Quinto. Prazo de presentación de solicitudes
O prazo para a presentación de solicitudes permanecerá aberto desde o día seguinte ao da publicación desta orde no Diario Oficial de Galicia ata o 16 de setembro de 2019, salvo esgotamento de crédito, que se publicará no Diario Oficial de Galicia e no portal da Consellería de Emprego e Industria e que suporá o peche do prazo e a inadmisión das solicitudes que se presenten con posterioridade.
Santiago de Compostela, 12 de febreiro de 2019
RESOLUCIÓN do 1 de febreiro de 2019, da Secretaría Xeral de Emprego, pola que se dispón a inscrición no rexistro e a publicación no Diario Oficial de Galicia do acordo de prórroga da ultraactividade do II Convenio colectivo do persoal laboral de administración e servizos da Universidade de Vigo.
Consellería de Economía, Emprego e Industria — III. Outras disposicións — 27/02/2019

Unha vez visto o acordo subscrito pola comisión negociadora do III Convenio colectivo do persoal laboral de administración e servizos da Universidade de Vigo, con data do 20 de decembro de 2018, e de conformidade co disposto no artigo 90.2 e 3 do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo.
A Secretaría Xeral de Emprego
Primeiro. Ordenar o rexistro e depósito do acordo no Rexistro de Convenios e Acordos Colectivos de Traballo da Comunidade Autónoma de Galicia, creado mediante a Orde do 29 de outubro de 2010.
Segundo. Dispoñer a súa publicación no Diario Oficial de Galicia.
Santiago de Compostela, 1 de febreiro de 2019
Logo de interrompidas, con carácter temporal, as negociacións do III Convenio colectivo do persoal laboral de administración e servizos da Universidade de Vigo, e de conformidade co previsto no artigo 86 do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, a comisión negociadora acorda expresamente a prórroga da ultraactividade do II Convenio colectivo (publicado no DOG do 27 de xullo de 2007) ata o 31 de decembro de 2019. No caso de que para esa data se reiniciasen as negociacións e a mesa de negociación acadase un acordo previo, procederase a unha prórroga expresa ata a publicación no DOG do III Convenio colectivo que substituirá o II Convenio colectivo.
As partes negociadoras, por maioría, manifestan a súa intención de manter as conversas precisas para poder reiniciar as negociacións do III Convenio colectivo do persoal laboral de administración e servizos da Universidade de Vigo.
RESOLUCIÓN do 6 de febreiro de 2019, da Xefatura Territorial da Coruña, pola que se procede á publicación das subvencións concedidas a entidades xuvenís de ámbito provincial en virtude da Orde do 30 de abril de 2018, pola que se establecen as bases que rexen as axudas enmarcadas no programa Iniciativa Xove e se procede á súa convocatoria.
Consellería de Política Social — III. Outras disposicións — 27/02/2019

De conformidade co disposto no artigo 15.1 da Lei 9/2007, do 17 de xuño, de subvencións de Galicia, e tendo en conta o disposto no artigo 17.1 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas coa expresión da convocatoria, o programa, o beneficiario, a cantidade concedida e a finalidade ou as finalidades da subvención.
Así, de conformidade coa normativa indicada, procédese á seguinte publicación:
Convocatoria: Orde do 30 de abril de 2018 pola que se establecen as bases que rexen as axudas enmarcadas no programa Iniciativa Xove e se procede á súa convocatoria.
Programa/s: Iniciativa Xove para a posta en marcha de iniciativas xuvenís de ámbito provincial ou inferior, correspondendo a súa resolución á xefa territorial da Consellería Política Social.
Crédito orzamentario: trescentos oitenta e sete mil novecentos cincuenta e cinco euros con cincuenta e catro céntimos (387.955,54 €), dos que trinta e nove mil oitocentos dezaoito euros con sesenta e seis céntimos (39.818,66 €) corresponden á provincia da Coruña.
Aplicación orzamentaria: 12 05 313A 481.0.
Código de proxecto: 2015 00528.
Finalidade: fomentar e consolidar a participación libre e eficaz da mocidade no desenvolvemento político, social, económico e cultural, así como promover a adecuada utilización do lecer, a calidade de vida e o benestar dos mozos e mozas da nosa comunidade autónoma, a través de proxectos integrais e específicos de actuación.
Entidades beneficiarias e contía: as entidades beneficiaras, de ámbito provincial ou inferior, e o importe concedido relaciónanse no anexo á resolución.
A Coruña, 6 de febreiro de 2019